**LĒMUMS**

LIEPĀJĀ

|  |  |
| --- | --- |
| 2021.gada 29.martā |  Nr.128/4(prot. Nr.4, 1.§) |

Par sadarbības līguma slēgšanu ar Veselības

ministriju un Nacionālo veselības dienestu

Pamatojoties uz likuma “Par pašvaldībām” 9.pantu, 21.panta pirmo daļu, Valsts pārvaldes iekārtas likuma 61.pantu, Ministru kabineta 2020.gada 9.jūnija noteikumu Nr.360 “Epidemioloģiskās drošības pasākumi Covid-19 infekcijas izplatības ierobežošanai” 62.23 punktu un Liepājas pilsētas domes 2017.gada 17.augusta saistošo noteikumu Nr.14 “Liepājas pilsētas pašvaldības nolikums” 109.punktu, kā arī ņemot vērā Nacionālā veselības dienesta izstrādātās Masveida vakcinācijas centru plānošanas vadlīnijas, LIEPĀJAS PILSĒTAS DOME

N O L E M J :

1. Noslēgt sadarbības līgumu (pielikumā) ar Latvijas Republikas Veselības ministriju un Nacionālo veselības dienestu par liela mēroga Covid-19 vakcinācijas centra darbību Liepājas pilsētā.

2. Pilnvarot Liepājas pilsētas pašvaldības izpilddirektoru parakstīt lēmuma 1.punktā minēto līgumu.

3. Paredzēt, ka sākotnēji liela mēroga Covid-19 vakcinācijas centra izveides un uzturēšanas izdevumi tiek segti no Liepājas pilsētas pašvaldības budžeta rezerves fonda līdzekļiem, pēc tam Ministru kabineta noteiktajā kārtībā un termiņos, iesniedzot faktiskos izdevumus Nacionālajam veselības dienestam izdevumu atmaksai no valsts budžeta līdzekļiem.

4. Liepājas pilsētas domes priekšsēdētāja vietniekam pilsētas attīstības un sadarbības jautājumos kontrolēt lēmuma izpildi.

|  |  |
| --- | --- |
| DOMES PRIEKŠSĒDĒTĀJS | Jānis VILNĪTIS |
| Nosūtāms: | Veselības ministrijai, Nacionālajam veselības dienestam, Domes priekšsēdētāja vietniekam pilsētas attīstības un sadarbības jautājumos, Izpilddirektora birojam, Finanšu pārvaldei, Juridiskajai daļai, Vides, veselības un sabiedrības līdzdalības daļai |